CELEX: 32013R0566
Language: da
Date: 2013-06-18 00:00:00
Title: Kommissionens forordning (EU) nr. 566/2013 af 18. juni 2013 om ændring af bilag I til Rådets forordning (EF) nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område

19.6.2013   
            
            
               DA
            
            
               Den Europæiske Unions Tidende
            
            
               L 167/29
            
         KOMMISSIONENS FORORDNING (EU) Nr. 566/2013
   af 18. juni 2013
   om ændring af bilag I til Rådets forordning (EF) nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område
   EUROPA-KOMMISSIONEN HAR —
   under henvisning til traktaten om Den Europæiske Unions Funktionsmåde,
   under henvisning til Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1), særlig artikel 74, stk. 1, og
   ud fra følgende betragtninger:
   
               (1)
            
            
               Bilag I til forordning (EF) nr. 44/2001 indeholder en liste over de nationale kompetenceregler, der er omhandlet i forordningens artikel 3, stk. 2, og artikel 4, stk. 2.
            
         
               (2)
            
            
               Bilag I til forordning (EF) nr. 44/2001 er blevet ændret flere gange, senest ved Kommissionens forordning (EU) nr. 156/2012 (2), for at ajourføre de nationale kompetenceregler.
            
         
               (3)
            
            
               Polen har har givet Kommissionen meddelelse om yderligere ændringer i listen i bilag I.
            
         
               (4)
            
            
               I henhold til artikel 2 i aftalen mellem Det Europæiske Fællesskab og Kongeriget Danmark om retternes kompetence og om anerkendelse og fuldbyrdelse af retsafgørelser på det civil- og handelsretlige område (3) bør denne forordning finde anvendelse på folkeretligt grundlag i forbindelserne mellem Den Europæiske Union og Danmark.
            
         
               (5)
            
            
               Forordning (EF) nr. 44/2001 bør derfor ændres —
            
         VEDTAGET DENNE FORORDNING:
   Artikel 1
   I bilag I til forordning (EF) nr. 44/2001 affattes leddet vedrørende Polen således:
   
               "—
            
            
               i Polen: artikel 1103, stk. 4, og artikel 1110 i civilprocesloven (Kodeksu postępowania cywilnego), for så vidt som sidstnævnte udelukkende fastsætter kompetence på grundlag af en af følgende omstændigheder: Sagsøgeren er polsk statsborger eller har sædvanligt opholdssted, bopæl eller hjemsted i Polen."
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
      Udfærdiget i Bruxelles, den 18. juni 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 12 af 16.1.2001, s. 1.
   
      (2)  EUT L 50 af 23.2.2012, s. 3.
   
      (3)  EUT L 299 af 16.11.2005, s. 62.